# ***Csanytelek Község Önkormányzata Jegyzőjétől***





*6647 Csanytelek, Volentér János tér 2.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

R/7-2/2020.

**E l ő t e r j e s z t é s**

**a Csanyteleki Roma Nemzetiségi Önkormányzat Elnöke** döntéséhez

**Tárgy:** *a Csanyteleki Roma Nemzetiségi Önkormányzat Szervezeti és Működési Szabályzat 6. módosítása kezdeményezése*

**Tisztelt Elnök úr!**

Tájékoztatom Önt arról, hogy a  **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** A Roma Önkormányzat esetében a polgármester jogkörében a Roma Önkormányzat Elnöke lép. Ez azt jelenti, hogy a Csanyteleki Roma Nemzetiségi Önkormányzat Képviselő-testülete nem tart ülést, döntést nem hoz, mert helyette és nevében az Elnöke jogosult eljárni. Ennek a rendelkezésnek megfelelve nyújtom be Önnek a tárgyi egységes szerkezetű, 6. módosítást tartalmazó Szervezeti és Működési Szabályzatot, az alábbi változás beépítése miatt.

Emlékeztetem Elnök urat arra, hogy a Képviselő-testület 1/2020. (I. 31.) Rökt határozatába foglaltan hagyta jóvá a Szervezeti és Működési Szabályzatot (a továbbiakban: SZMSZ) 5. módosítását, amely több központi jogszabály változásából eredő módosítást épített be dokumentumába, így pl. a COFOG háttér jogszabálya változása miatt, továbbá az Ávr. azon rendelkezéséhez igazodóan, hogy *az államháztartás önkormányzati alrendszerébe tartozó törzskönyvi jogi személy esetében* (ebbe a kategóriába tartozik a nemzetiségi önkormányzat is) a törzskönyvi nyilvántartás az államháztartási információs rendszer által igényelt, más nyilvántartásokkal való kapcsolattartáshoz, annak működésének, ellenőrzésének elősegítéséhez szükséges megye számát, KSH kódját, pénzügyi körzet kódját is kell hogy tartalmazza. Ezen adatokkal kiegészült az SZMSZ, amely idén február 01. napján lépett hatályba.

Az SZMSZ 3. pontja *06 kóddal jelölte Csongrád megyét, amely központi intézkedés miatt Csongrád – Csanád megyére módosul,* ezért kell az SZMSZ dokumentumát, annak 3. pontját megváltoztatni, amely a trianoni békeszerződés aláírásának 100. évfordulója apropójaként **2020. június 04. napján** lép hatályba. A Magyar Országgyűlés a Magyar Köztársaság megyéiről, a megyék nevéről és székhelyéről szóló 67/1990. (VIII. 14.) OGY határozatát módosította a 19/2017. (X. 5.) OGY határozatával, miszerint annak 1. pontja 5. alpontja helyébe (a megyék tagozódását és székhelyét az alábbiakban határozza meg):” 5. **Csongrád-Csanád**, székhelye Szeged.” lép. A Csongrád Megyei Közgyűlés támogatta a Csongrád megyei névváltozást, annak Csanáddal való kiegészítését azzal, hogy a *„Torontál” névvel való kiegészítést elvetette, identitás hiánya miatt.*

**Tisztelt Elnök úr!**

Indítványozom a tárgyi előterjesztésben, annak határozati javaslatában foglaltak változtatás nélküli elfogadását.

C s a n y t e l e k, 2020. május 27.

Tisztelettel:

…………………………………..

Kató Pálné

feladatellátó jegyző, hivatalvezető

**9/2020. (V. 27.) Rökt Elnöki határozat**

**Tárgy:** *a Csanyteleki Roma Nemzetiségi Önkormányzat Szervezeti és Működés Szabályzata 6.. módosítása*

**H a t á r o z a t**

A Csanyteleki Roma Nemzetiségi Önkormányzat Elnökeként - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében (**veszélyhelyzetben a Nemzetiségi Önkormányzat Képviselő-testülete**  **feladat- és hatáskörét az Elnök gyakorolja)** eljárva, a tárgyi előterjesztésben, az ahhoz 1. mellékletként csatolt a Csanyteleki Roma Önkormányzat létesítő okirata, a Szervezeti és Működési Szabályzat 6.. módosításáról szóló, egységes szerkezetbe foglalt dokumentumában foglaltakra vonatkozóan az alábbi döntést hozta.

1. A Csanyteleki Roma Nemzetiségi Önkormányzat **Szervezeti és Működési Szabályzata** (**létesítő okirata) 6. módosítását egységes szerkezetbe foglaltan**) – *változtatás nélkül jóváhagyta, ezen határozathoz 1. mellékletként csatolt formában és tartalommal.*
2. A Csanyteleki Roma Nemzetiségi Önkormányzat Elnöke elrendeli a tárgyi dokumentum egységes szerkezetbe foglalt 6. módosítása, e határozathoz 1. mellékletként csatolt dokumentuma Magyar Államkincstár Csongrád Megyei Igazgatóságához papír formátumban való beterjesztését, a tárgyi dokumentumban foglalt változások bejelentését és törzskönyvi nyilvántartáson való átvezettetését.

Végrehajtás határideje: azonnal és folyamatos, legkésőbb 2020. június 04.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád Megyei Igazgatósága (Szeged)
* Csanyteleki Roma Nemzetiségi Önkormányzat Elnöke (Székhelyén)
* Kató Pálné feladatellátó jegyző, hivatalvezető és általa
* Tóth Józsefné Adó- és Pénzügyi Iroda Vezetője
* Irattár